Covid-19-statistieke: Meer as 208 000 positiewe gevalle | Maroela Media
Covid-19-statistieke: Meer as 208 000 positiewe gevalle
Suid-Afrika het in hierdie stadium 208 847 aktiewe gevalle van Covid-19 en nog 22 910 nuwe gevalle van die virus is bevestig. Dit bring die algehele getal infeksies tot dusver op 2 135 246 te staan.
Volgens die Nasionale Instituut vir Oordraagbare Siektes (Nios) se jongste statistieke is nog 711 mense in hospitale opgeneem vir behandeling van Covid-19. In hierdie stadium word 15 709 mense – die meeste van hulle in private hospitale – vir die virussiekte behandel.
Private hospitale: 9 620
Staatshospitale: 6 089
Die positiwiteitskoers is net-net hoër en staan tans op 30,4%, in vergelyking met die 30,3% van 'n dag tevore. Altesame 1 862 900 mense het reeds van die siekte herstel.
'n Bykomende 460 nuwe sterftes is bevestig en die algehele sterftesyfer staan op 63 499.
Altesame 75 276 nuwe toetse vir Covid-19 is gedoen.
Nog 191 833 inentings teen die koronavirus is sedert 'n dag tevore gedoen en net meer as 4 miljoen mense is nou teen die virus ingeënt.
Niehaus beboet, vrygelaat
Ek wens mense wat die virus gehad het wil besef hulle kan selfs twee weke na die tyd steeds ander mense aansteek. Dis hoe viruses werk! Dis ongelooflik hoe nadenkend mense optree. Voel beter en gaan weer tussen mense en so versprei die virus.
Jip – die drankverbod werk! (nie )
Die grootste probleem met covid is al die 'experts' op sosiale media , wat nie tans in ons hospitale werk nie.
Sterftesyfer 63499 na 16 maande van Corona. Intussen berig die World Healh Organisation dat 58000 in SA in 2019 aan tuberkulose gesterf het. Waarom was daar dan nie in 2019 inperking en ontwrigting van ALLES teen tuberkulose nie?
Dit is verskriklik erg. Mense wat jy ken sterf. Wanneer gaan dit end kry. Elmarie ek was nie eers bewus daarvan dat mense 2 weke na die tyd steeds aansteeklik is nie. Dankie vir daai inligting. Die verantwoordelikheid lê steeds by ons. Dra die masker en hou afstand.